పొంచిఉన్న యాత్రీకరణ ముప్పు
ఉద్యోగులను హెచ్చరించిన ఐటి యాజమాన్యాలు
 
ముంబై, జనవరి 3: భారత్‌లోని రెండు టాప్‌ ఐటి టెక్నా లజీ సేవలకంపెనీలు ఇన్ఫోసిస్‌, విప్రోసంస్థలు తమతమ ఉద్యోగులను అప్రమత్తంచేస్తూ ప్రపంచ వ్యాప్తంగా రాజ కీయంగాను, బౌగోళిక, ఆర్థిక తారతమ్యాలు పెరుగుతు న్నాయని ఫలితంగా ఐటి విధివిధానాలకు గండిపడే అవ కాశం ఉందని హెచ్చరించాయి. ఉద్యోగులు తమ శక్తి, ప్రతిభాపాటవాలను మరింత మెరు గుపరుచుకోవాల్సిన అవసరం ఎంతో ఉంద ని, ఇన్ఫోసిస్‌ సిఇఒ విశాల్‌సిక్కా హెచ్చరిం చారు. తనవార్షిక నివేదికలో సిబ్బందికి సిక్కా పలు హెచ్చరికలు జారీచేసారు. యాంత్రీ కరణ, డిజిటైజేషన్‌ ముందున్న ముప్పు అని హెచ్చరించారు. అలాగే విప్రో ఛైర్మన్‌ అజీమ్‌ ప్రేమ్‌జీ ఇటీవలిరాజకీయ ,సామాజిక అంశా లు ప్రపంచీకరణ జరిగిన ఐటి సేవల రంగా నికి తీవ్ర విఘాతంగా ఉంటాయని వివరించా రు. ఎలాంటి ప్రత్యేక అంశాలజోలికి వెళ్ల కుండా పలు ప్రపంచీకరణ అంశాలను ప్రస్తా వించారు. ఆసియాలోని రెండు అతిపెద్ద ఐటిసేవల రంగ సంస్థటిసిఎస్‌ వంటి దిగ్గజాలు కూడా కొంతమంది కార్పొ రేట్‌ కస్టమర్లను చేజార్చుకున్నాయి. కంపెనీలుక్లయింట్లు తమ ఐటి వ్యయాన్ని నియంత్రించుకోవడమే ఇందుకు కీలకం. బ్రిటన్‌, అమెరికా వంటి అతిపెద్ద దేశాల్లో నెల కొన్న రాజకీయ, ఆర్థిక మార్పులు ఇందుకు దోహదం చేసాయనే అంచనా. భారత్‌లోని 108 బిలియన్‌ ఐటి సేవలకు నాలుగొంతుల రాబడులు అన్నీ విదేశాలనుంచే వస్తున్నాయి. బ్రిటన్‌ యూరోపియన్‌ యూనియన్‌ నుంచి వైదొలగాలన్న నిర్ణయం కొంత అనిశ్చితిని లేవనెత్తింది. ఐటి వ్యయంపై కోతలు పడ్డాయి. అమెరికా అధ్యక్ష అభ్యర్ధి డొనాల్డ్‌ట్రంప్‌ విప్రో, ఇన్ఫోసిస్‌ వంటి విదేశీ వర్క ర్ల రాకపై ఆంక్షలు తప్పకుండా ఉంటాయన్న హెచ్చరికలు సంకేతాలు కూడా ఇందుకుకీలకం అవుతున్నాయి. భారత్‌ ఐటిరంగసంస్థ నాస్కామ్‌ నవంబరునెల వృద్ధి అంచనాల్లో కోతలు పరంగా రాబడుల్లో కొంత తగ్గింది.
ఇందుకు సంబంధించి సాంకేతికపరిజ్ఞానాన్ని మరింత పెంచుకుం టూ, కొత్త సృజనాత్మకధోరణులకు అలవాటుపడాలని ఇన్ఫోసిస్‌ విశాల్‌ సిక్కా వివరించారు. విప్రో ప్రేమ్‌జీ కూడా 2016 అడ్డంకులను ఈ సందర్భంగా ప్రస్తావిం చారు. రాజకీయరంగపరంగాచూస్తే నిష్క్రమణ, వివా దాలు, సందేహాలనడుమ ప్రపంచ ఆర్థికవ్యవస్థ మెరుగు పడాల్సి ఉందని ఈ దృష్ట్యానే ఐటిరంగానికి ముందున్న గడ్డుపరిస్థితులను పునఃసమీక్షించుకో వాలని రెండుసంస్థలు యాజమా న్యాలు తమతమ ఉద్యోగులను హెచ్చరించాయి. ఇక రానున్న కాలం లో యాంత్రీకరణ, డిజిటైజేషన్‌లు ఐటిరంగానికి అతిపెద్ద విధ్వంసక శక్తులుగా ఉంటాయని, అమెరికా అధ్యక్షుడు డొనాల్ట్‌ట్రంప్‌ విధి విధా నాలకంటే ఇవి ప్రమాదకరమని ఐటి రంగనిపుణులు హెచ్చరిస్తున్నారు. అందువల్లనే ఐటిసంస్థలు ఇన్ఫోసిస్‌, విప్రోలు తమతమ ఉద్యోగులను ప్రతిభా నైపుణ్యాలను నేటితరం టెక్నాలజీకి అనుగుణంగా మార్చుకోవాలని సూచిస్తు న్నాయి. బ్రెగ్జిట్‌, అమెరికా అధ్యక్ష ఎన్నికలు, పెద్దనోట్ల రద్దు, సైబర్‌ సెక్యూరిటీ, శరణార్ధులు, ఉగ్రవాద పరి స్థితులు వంటివి ప్రపంచ స్థితిగతులను ఎంతో మార్చి వేశాయని ఈరెండుసంస్థలు అభిప్రాయపడుతున్నాయి.